ELUHAMBENI.

Abanye abantu banesiko lokuti xa bahambayo, bapate incwadana abakumana befaka kuyo izinto abazipaulayo. Ekuhambeni kwetu esasi singa kwela Pesheya kwe Nciba sifumana kuko into ezitile esikolwa ukuba inkoliso yabafundi be *Sigidimi* ingazitanda, ezingati mhlaumbi zikokelele abatile ukuba benze okwabo ukubona okungaba no ncedo. Kekaloku ngesizatu sokuba singafuni kwenza mazwi maninzi asiyi kuyi landela ihambo yetu yonke. Siya kukankanya indawo ezitile, sikuyeke okunye.

Indawo esifuna ukukokelisa yona namhlanje yeyokuba saka saya kufika nase Batenjini, saza sawufumana umhlaba uzaliswa ngama Bulu, kubonakala ukuba asaya etontelana. Abanene sabafumana betanda ukuteta kakuble nomntu ontsundu, kuko nokuhambelana, nokupana igusha zokuxela, nezinye indlela zabantu abokelana umlilo bepakelana. Abanye abantsundu babe ngawulibali umhlambi “ ongabantu ” “ onefa.” Yaye ingaswelekile nenteto yokunga ngati u Mlungu lo ngu mbandezeli, ukuba abantsundu bebeqonda ngebencedisana ne Bulu balishenxise i Ngesi kuze kubako ukonwaba. Sayi fumana ke lonto ngexesha amapepa ase Koloni aye linga ukubonisa ukuba umhlobo womntu ontsundu li Bulu, ekokelela imfama kumnxuma wokuza zinyule amadoda anomoya wama Bulu ukuba aye e Parlamente, akutshwe la ano moya wobu Ngesi. Ite ke lendawo yamapepa antsundu sakuyi dibanisa nezi nteto sazi fumana e Batenjini sakumbula mhla uhlakanyana wati kwi xegwa- zana masipekapekane, waza wati akuba sembizeni yena wakala ngokuti ndatsha ndopule, okunene lamopula, kwati kwakuba ngalo akavuma ukulopula lavutelwa kona. Ukutsho sasisiti lamadoda asipata emehlweni, ulwimi Iwawo lubeta kamnandi kanti aze kuti masizibulale ngokwetu. Izizatu zokutsho kwetu nazi: Lamadoda aye ngati ambeke kangaka ontsundu, aye ngati amtanda ngangokude apakelane naye, sawafumana eze kupanga umhlaba ukuba unga funyanwa ngaba ntsundu. Kuko mtana utile sike siwubone usiti ukuhluma kwawo uzitandele komnye umti kude kunge kuntonye, kanti ezingcanjini paya uyawugqiba ukuwubulala, kuze kwakubamba ixeshana uwubone usoma Iowa bekubanjelelwe kuwo. Sawafumana ke tina ama Bulu esenza oko kanye e Batenjini. Ke nangapandle koko sakumbula ukuba kanene kwa lama Bulu e Free State akuvumelekile ukuba umntu ontsundu abe nomhlaba onegama lake. Nakule Koloni ukuba kude kwapumelela elama Bulu ilizwi kuya kuba yilonto. Ayikubako lemvume ikoyo ngoku yokuba nabani onako atenge enze ilifa labantwana bake. Kuti kunjalo, uze wakubeka indlebe kwelase Transvaal icala uve ukuba apo kusoloko igazi lontsundu lancenceze alayeka—kufa ndoda, kufe mfazi, kufe mntwana, kumka umhlaba ne nkomo kumacalana onke. Into yonke entsundu ixalabile, nezizwana ezibe zipakati kwabo ziya citeka. Lulubi lodwa. Apo ke kulapo kuteta ama Bulu odwa. Kungoko siti tina lamadoda asikota ngolurwexayo. Nina nikotwayo nokuba nise Batenjini nokuba nise Koloni maze nivume nicingile. Siyi ngena kangaka nje lendawo kungokuba sikolwa ukuba lukude kufupi unyulo lokunyula amadoda aza kuya e Parlamente. Abanye sebelungiselela ukuze banyule amadoda anomoya wobu Bulu ukuwahlula kowe Ngesi. Siti ke kuba voti abantsundu maze xa kunjalo nikuqonde enikwenzayo. Siyazi ukuba abantu badikwa ngu Mr. Sprigg eli Ngesi, kodwa ke noko sisati umxo uya kuda ubuye upume kwase Ngesini kunase Bulwini.

Enye indawo esiyifumana kwi ncwadana yetu yezikumbuzo yeka Mr. Sauer, u Mpatiswa we Micimbi yaba Ntsundu. Safika bonke besibalisela ukuba uke wafika kona, kwaza ukuhamba kwake sahamba sikuqaula sada saya kufupi noma Tsitsa. Kwezo ndawo zonke safika abantsundu bezwinye ngaye, bencoma umfo opulapula nge

nyameko ezikalazweni zabantu, azipendule kakuhle nasukuba engazivumeli, umfo obeze kuva inyaniso, alungise apo anamandla okulungisa kona. Bonke bati usuke wabakumbuza u “ Rulumente omdala,” abebesiba wafa, bati nqa ukuba ngumntu ovuka pina lo unje. Isikalo esikulu ngaye u Sauer lowo saba sesokuba efike enxamile, akabi nalo ixesha lokuyilungisa yonke imicimbi abefanele ukuyigqiba. Bati abakona bakungena kwintwana-ntwana abezenza sati nati bafanele ukumbonga; sati okunene ebeze ngobuhlobo. Into enkulu eyaba buhlungu kuti kwaba kukukatazwa kwake nga Besutu; ukuti kwabo bangavumi ukukokelwa nguye ontliziyo ibitanda kangaka ukuyilungisa into elunge nomntu ontsundu. Samfumana u Sauer engumfo woku xaswa siti bantsundu, esibe sifanele ukuti ukuba asingi singazisika imiqala ngokwetu singamnyuleli e Parlamente umntu ocasene naye ngalo louke ixesha ase nalamoya waye nawo ukuya kwake pesheya kwe Nciba. Mfo ka Sauer kawamkele umbulelo wetu ngomsebenzi wako wokuzolisa intliziyo zabantu bakowetu, ukubatsalela kwako kwaseku lutandeni ulaulo Iwe Ngesi, esikolwa ukuba lulo lodwa oluya kubanceda; ukubatsalela kwoko ngokubabonisa ukuba kanti nabo bangabantu, into enokuvelwa, ilungiselelwe, yazelelelwe. Namhla ke make sishiye.

IMPAWANA.

Ukukumsha yinto enkulu kubantu abahleli nohlanga olu- kumshayo. Sikumbula sibaliselwa ngentokazi etile yesikolo esidala esafikelwa ngama joni. Lite elinye lawo ngamhla utile lahamba litenga amaqanda, lada lafika kwindlu enale ntokazi, labuza ukuba akuko maqanda na? Isuke lentokazi yakohlwa ukuba iza kutinina ukumlandulela lomntu. Ute akujokisa yavakala ise isiti “ *kukulu-kuku eke esni eges-ni”* Lifumane lema ijoni, yabuya lentokazi yaqokela yati *“ kukulukuku eke esni eges-ni ” '* Asazike nokuba lakwazina oko kusoma, nokuba mhlaumbi lacinga ukuba lomntu sisihiba, kodwa lase lipuma lihamba.

\*\*\*

Sikumbula enye indoda eyati yona yenza ngobudoda kwa- kuziwa kuyo. Lafika ijoni kusasa kungeka nxitywa kakuhle ngalamadoda ati akuvuka ake ambate imibalo. Lifike labuza kwa amaqanda, yati lendoda ibe isota yase isuka isima ngenyawo, ivutulula umbalo ilambisa kunene isiti: “ *tina apa sine hongolo, bona nawe, tina apa sine hongolo.”* Okwenene ke umlungu wadlulela kwabanye abantu.

\*\*\*

Enye indoda yapants’ukuhlelwa yinxwaleko, pofu ibe ingu- mfo oncoma ukuqelana kwake nezinto zangakwamlungu. Yati yabonwa kwalijoni ihamba ngamatinzi, (kodwa ingakwele mfeneni—ivela kukangela inkomo zayo). Lite ke ijoni kuyo “ Who comes there? ” (ngubani lowo?) Usuke umnene wadanduluka ngeliti, “ whos kom der.” Libuye ijoni labuza lise libuxabana lati “ Who comes there ” ? Uranene uqokele naye wati “ whos kom der.” Kubonakele ukuba kaloku iza kuhla into ukuba kungakululi usapo nenkosikosikazi yomfo lowo, abati bona bamemeza kunene besiti “ yiti fulende, yiti fulende ! ” Ivakele inkabi isiti, “ 0 ! ewe kanene, Fulende! ” Yatsho nayo ise itetela pezulu umbilini ungasa zole kakuhle yile ndawo yokuti ipendula yona ngelayo libe ijoni libuza.

\*\*\*

Amagama amatsha anikwa mhla umntu wabaptizwa ake abaxake abanye. Ike enye inkabi, kumadoda la ase Mbo, ase ekulile yanikwa igama eya kubaptizwa ngalo. Ifikile etyalikeni badweliswa pambi komfundisi bonke abeza kungeniswa. Uqalile umfundisi wada waza kufika kule nkabi, wayi buza ukuba ingubanina igama layo. Ite ukupendula “ Angazi mfundisi, okokubane ngi ngu Moses, ngingu Arone, ngingu Dafeti ngingu Yohane na?” Itsho yaguquka yasingisa kwabangase mva abantu yati: “ Konje ngingu ba ? ”

Kubeko oti “ ungu Danyeli.” Yabuya ke inkabi yaguquka yati “ Yebo ngingu Danyeli mfundisi! ”

\*\*\*

Kanti ke nokuba sekunjanina asisoze sili nyatele pantsi kwezetu inyawo icebo esaliva kwelo nene lidume kakulu u General C. G. Gordon, owati umntu makakokelwe koko aqondileyo ukuba kufanelekile hleze indlela zake zibe *zigzag* (ngama qonqa.) Ndawana ibanga ukuba sizitutuzele ngoluhlobo kukuba sisiva amare okuba kuko iqela eliti *Isigidimi* siswele isidima—lipetshana elilulana apa, elizele zimpambano. Lixesha elide kunene eke lati elipepa lasingata zonke ingxoxo ezinkulu lazixoxa ngohlobo olutandwa ngabambalwa abanggi ubulungisa babo bungabonwa ngabantu. Lendawo ibange iqela elikulu ukuba lingalifundi. Singa ke aba bantu banezitunzi bange ririzeli umhlatana onikelwa kubantu abatanda ukuhleka.